b'\n_START_ARTICLE_\nATRAC\n_START_PARAGRAPH_\nATRAC (lyhenne sanoista Adaptive TRansform Acoustic Coding) on Sonyn kehitt\xc3\xa4m\xc3\xa4 tallennusformaatti, jota k\xc3\xa4ytet\xc3\xa4\xc3\xa4n MiniDisceiss\xc3\xa4 ja muissa Sonyn soittimissa. ATRAC kehitettiin vuonna 1992, tehokkaammat ATRAC3 ja ATRAC3plus seurasivat vuosina 1999 ja 2002._NEWLINE_Sonyn sis\xc3\xa4iset testit ovat osoittaneet, ett\xc3\xa4 64 kbit/s ATRAC3plus on \xc3\xa4\xc3\xa4nenlaadultaan yht\xc3\xa4 hyv\xc3\xa4 kuin 128 kbit/s MP3. N\xc3\xa4iss\xc3\xa4 testeiss\xc3\xa4 tosin on saatettu k\xc3\xa4ytt\xc3\xa4\xc3\xa4 puolueellista koemateriaalia. Toisissa testeiss\xc3\xa4 on todettu, ett\xc3\xa4 muut ATRAC-versiot ovat \xc3\xa4\xc3\xa4nenlaadullisesti heikompia kuin muut modernit koodekit (MP3, AAC, Vorbis). Sonyn digitaalisten \xc3\xa4\xc3\xa4nisoittimien mukana tulee SonicStage-ohjelmisto, joka vaaditaan tiedostojen muuntamiseksi ATRAC3plus-formaattiin. Ohjelmiston voi ladata my\xc3\xb6s internetist\xc3\xa4.'